**Omule pribeag**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Omule pribeag

Tu, omule pribeag, te uită la soroace

Şi aminteşte-ţi că totul se sfârşeşte,

Întreabă-te mai des: „Cu viaţa ce voi face?”

Căci niciodată nu ştii apusul când soseşte.

De vei umbla aiurea prin ceaţă, fără rost

Dând lungă amânare la timpul mântuirii,

Tu prea târziu vei spune:”O, Doamne, prost am fost

Că am pierdut cărarea şi ziua izbăvirii!”

Şi-atunci vei cere să-ţi vină-n ajutor

Toţi cei de lângă tine, dar va fi în zadar,

Vei alerga-n genunchi pe drum rătăcitor,

Pierzând pentru-o himeră, cărarea spre altar.

Căci aţa cea subţire se strânge pe mosor

Şi nu îţi lasă vreme s-o mai întinzi odată,

Ajungi pe negândite condus de un sobor,

La locul tău cel veşnic, în cripta-ntunecată.

De-aceea om pribeag, nu amâna unirea

Cu Dumnezeu căci iată, de furi vei fi răpit,

Cu umilinţă rogă-L să-ţi dea din fericirea

De-a fi de-a dreapta Lui curat şi mântuit.

POEZIE DIN VOL. MAI APROAPE DE DUMNEZEU